
Parlamentul României

Camera Deputaţilor
	Comisia pentru agricultură, silvicultură, industrie alimentară şi servicii specifice
Bucureşti, 14.02.2013 

Nr. 24/46
	Comisia pentru administraţie publică, amenajarea teritoriului şi echilibru ecologic

Bucureşti, 19.02.2013

Nr. 26/ 34


Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege pentru ratificarea protocolului adiţional Nagoya – Kuala Lumpur privind răspunderea şi repararea prejudiciului, încheiat la Nagoya la 15 octombrie 2010, deschis spre semnare la 7 martie 2011 şi semnat de România la 11 mai 2011 la New York, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică (semnată la 5 iunie 1992 la Rio de Janeiro), trimis Comisiei pentru administraţie publică, amenajarea teritoriului şi echilibru ecologic şi Comisiei pentru agricultură, silvicultură, industrie alimentară şi servicii specifice pentru dezbatere în fond cu adresa nr. PL.x 13 din 5 februarie 2013.
    PREŞEDINTE,



   PREŞEDINTE,

                      Marin ALMĂJANU

            Nini SĂPUNARU

RAPORT COMUN
asupra proiectului de Lege pentru ratificarea protocolului adiţional Nagoya – Kuala Lumpur privind răspunderea şi repararea prejudiciului, încheiat la Nagoya la 15 octombrie 2010, deschis spre semnare la 7 martie 2011 şi semnat de România la 11 mai 2011 la New York, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică (semnată la 5 iunie 1992 la Rio de Janeiro)
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere pe fond cu proiectul de Lege pentru ratificarea protocolului adiţional Nagoya – Kuala Lumpur privind răspunderea şi repararea prejudiciului, încheiat la Nagoya la 15 octombrie 2010, deschis spre semnare la 7 martie 2011 şi semnat de România la 11 mai 2011 la New York, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică (semnată la 5 iunie 1992 la Rio de Janeiro), transmis cu adresa nr.PL. x 13 din 5 februarie 2013 şi înregistrat cu nr.24/32/6 februarie 2013,  respectiv nr.26/34 din 5 februarie 2013.
La întocmirea raportului comun, cele două comisii au avut în vedere avizul favorabil al Consiliului Legislativ nr.964/22.11.2012, avizul favorabil al Comisiei juridice, de disciplină şi imunităţi nr.PLx 13/2013, avizul favorabil al Comisiei pentru sănătate şi familie nr.28/15/13.02.2013, precum şi avizul favorabil al Comisiei pentru politică externă nr.33/6/12.02.2013.
 Proiectul de lege are ca obiect de reglementare ratificarea Protocolului adiţional Nagoya-Kuala Lumpur privind răspunderea şi repararea prejudiciului, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică (semnată la 5 iunie 1992 la Rio de Janeiro), semnat de către România la 11 mai 2011 la New York .
Protocolul reprezintă o Înţelegere internaţională, care, prin obiectul de reglementare, intră sub incidenţa Legii nr.590/2003 privind tratatele, urmând a fi supus Parlamentului spre ratificare.
În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au examinat proiectul de lege sus menţionat, în şedinţe separate. 
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat, în şedinţa din 12 februarie 2013.
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege  sus menţionat, în şedinţa din 19 februarie 2013. 

Din numărul total de 31 membri ai Comisiei pentru agricultură, silvicultură, industrie alimentară şi servicii specifice  au participat la dezbateri  29 deputaţi.

Din numărul total de 33 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi. 
La dezbateri a participat în calitate de invitat, conform prevederilor art.54 şi 55 din Regulamentul Camerei Deputaţilor, republicat, doamna Elena Dumitru, secretar de stat în cadrul Ministerului Mediului şi Schimbărilor Climatice.
În urma examinării proiectului de lege şi a opiniilor exprimate de către membrii celor două comisii, s-a hotărât, cu unanimitate de voturi, adoptarea proiectul de Lege pentru ratificarea protocolului adiţional Nagoya – Kuala Lumpur privind răspunderea şi repararea prejudiciului, încheiat la Nagoya la 15 octombrie 2010, deschis spre semnare la 7 martie 2011 şi semnat de România la 11 mai 2011 la New York, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică (semnată la 5 iunie 1992 la Rio de Janeiro), în forma prezentată.
Proiectul de lege sus menţionat face parte din categoria legilor ordinare, în conformitate cu prevederile art.75 din Constituţia României, republicată.
Potrivit art.75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Camera sesizată.

    PREŞEDINTE,



PREŞEDINTE,

                        Marin ALMAJANU
  
           Nini SĂPUNARU


     SECRETAR, 


               SECRETAR,



Ion-Marcel CIOLACU

               Costel ŞOPTICĂ
Consilier, Andreea Neacşu




                        Consilier, Ioana Goţa 

